ddrg/super_eurlex huggingface dataset:
(2)

člen 4p se spremeni: (a) odstavek 1 se nadomesti z naslednjim: „1. Prepovedano je neposredno ali posredno zagotavljati tehnično pomoč, posredniške storitve ali financiranje ali finančno pomoč, povezano s trgovanjem, posredovanjem ali prevozom, vključno s prevozi z ladje na ladjo, surove nafte ali naftnih derivatov iz Priloge XIII k temu sklepu, ki izvirajo iz Rusije ali so bili izvoženi iz Rusije, v tretje države.“; (b) v odstavkih 4 in 5 se besedilo „Priloga XXV k Uredbi (EU) št. 833/2014“ v obeh sklonih nadomesti z besedilom „Priloga XIII k temu sklepu“ v ustreznih sklonih; (c) odstavek 6 se nadomesti z naslednjim: „6. Prepovedi iz odstavkov 1 in 4 se ne uporabljajo: (a) od 5. decembra 2022 za surovo nafto pod oznako KN 2709 00 oziroma od 5. februarja 2023 za naftne derivate pod oznako KN 2710, ki izvirajo iz Rusije ali so bili izvoženi iz Rusije, če nakupna cena na sod takih proizvodov ne presega cen, določenih v Prilogi XI k temu sklepu; (b) za surovo nafto ali naftne derivate iz Priloge XIII k temu sklepu, kadar to blago izvira iz tretje države in se v Rusiji zgolj natovarja, iz nje prevaža ali je preko nje v tranzitu, pod pogojem, da tako poreklo kot lastnik tega blaga nista ruska; (c) za prevoz ali za tehnično pomoč, posredniške storitve, financiranje ali finančno pomoč v zvezi s takim prevozom proizvodov iz Priloge XII k temu sklepu v tretje države, ki so v njej navedene, za obdobje, opredeljeno v navedeni prilogi; (d) od 5. decembra 2022 za surovo nafto pod oznako KN 2709 00, ki izvira iz Rusije ali je bila izvožena iz Rusije, kupljena po ceni, ki je višja od cene, določene v Prilogi XI k temu sklepu, ki je bila natovorjena na plovilo v pristanišču odpreme pred 5. decembrom 2022 in raztovorjena v končnem namembnem pristanišču pred 19. januarjem 2023; (e) od 5. februarja 2023 za naftne derivate pod oznako KN 2710, ki izvirajo iz Rusije ali so bili izvoženi iz Rusije, kupljeni po ceni, ki je višja od zadevne cene, določene v Prilogi XI k temu sklepu, ki so bili natovorjeni na plovilo v pristanišču odpreme pred 5. februarjem 2023 in raztovorjeni v končnem namembnem pristanišču pred 1. aprilom 2023.“; (d) odstavek 12 se nadomesti z naslednjim: „12. Delovanje mehanizma cenovne kapice, vključno s Prilogo XI ter prepovedmi iz odstavkov 1 in 4 tega člena, se pregleda do sredine marca 2023 in nato vsaka dva meseca. Pri pregledu je treba upoštevati učinkovitost ukrepa glede njegovih pričakovanih rezultatov, izvajanja, mednarodnega upoštevanja mehanizma cenovne kapice in neformalne uskladitve z njim ter njegovega morebitnega učinka na Unijo in njene države članice. Pregled upošteva razvoj dogodkov na trgu, tudi morebitne pretrese. Da bi dosegli cilje cenovne kapice, tudi njeno zmožnost, da zmanjša prihodke Rusije od nafte, je cenovna kapica vsaj 5 % nižja od povprečne tržne cene ruske nafte in naftnih derivatov, izračunano na podlagi podatkov Mednarodne agencije za energijo.“;
(1)

Cilja Evropskega sklada za prilagoditev globalizaciji za presežne delavce (ESPG) sta izkazovanje solidarnosti ter spodbujanje dostojne in trajnostne zaposlitve v Uniji z zagotavljanjem podpore presežnim delavcem in samozaposlenim osebam, ki so prenehale opravljati dejavnost, v primeru velikih prestrukturiranj ter pomoči pri tem, da se čim prej vrnejo v dostojno in trajnostno zaposlitev.
(7)

Unija in njene države članice ter Islandija, Norveška, Švica in Lihtenštajn niso priznali nezakonite priključitve ter so obsodili nezakonito zasedbo regij in ozemelj Ukrajine s strani Rusije. To zadeva zlasti nezakonito priključitev Avtonomne republike Krim in mesta Sevastopol, nezakonito zasedbo regij Doneck in Lugansk, pa tudi nadaljnjo nezakonito okupacijo v vzhodnih in južnih regijah Ukrajine, zlasti v regijah Herson in Zaporožje. Države članice ter Islandija, Norveška, Švica in Lihtenštajn potnih listin Ruske federacije (v nadaljnjem besedilu: ruske potne listine), izdanih v navedenih regijah in ozemljih, ne priznavajo ali pa izvajajo postopke za njihovo nepriznavanje. Enako velja za ruske potne listine, izdane na gruzijskih ozemljih Abhazije in Južne Osetije, ki ob začetku veljavnosti tega sklepa nista pod nadzorom gruzijske vlade (v nadaljnjem besedilu: separatistični ozemlji).
(7)

Ta metodologija izračuna in razporejanja stroškov bi morala razlikovati med tremi kategorijami stroškov: stroški financiranja, stroški upravljanja likvidnosti in upravnimi stroški. Stroški financiranja izhajajo iz obresti in drugih stroškov, ki jih mora Komisija plačati za različne instrumente, izdane za financiranje zadevnih izplačil. Stroški upravljanja likvidnosti nastanejo na osnovi zneskov, ki se začasno izdajo in vodijo na računih likvidnosti kot rezerva za kritje prihodnjih plačil. Ti tekoči operativni režijski stroški so neločljivo povezani s diverzificirano strategijo financiranja in bi jih bilo treba pravično porazdeliti med vse upravičence. Tretja stroškovna kategorija so upravni stroški za izgradnjo tehnične in operativne zmogljivosti za izvajanje diverzificirane strategije financiranja in očitno izhajajo iz izvajanja diverzificirane strategije financiranja.
OSNUTEK

SKLEP ŠT. … PARTNERSKEGA SVETA, USTANOVLJENEGA S SPORAZUMOM O TRGOVINI IN SODELOVANJU MED EVROPSKO UNIJO IN EVROPSKO SKUPNOSTJO ZA ATOMSKO ENERGIJO NA ENI STRANI TER ZDRUŽENIM KRALJESTVOM VELIKA BRITANIJA IN SEVERNA IRSKA NA DRUGI STRANI

Z DNE …

O SEZNAMU POSAMEZNIKOV, KI SO PRIPRAVLJENI IN SPOSOBNI BITI ČLANI ARBITRAŽNEGA RAZSODIŠČA V SKLADU S SPORAZUMOM O TRGOVINI IN SODELOVANJU

PARTNERSKI SVET JE –

ob upoštevanju Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani (1) (v nadaljnjem besedilu: Sporazum o trgovini in sodelovanju) in zlasti člena 752(1) Sporazuma,

ob upoštevanju naslednjega:

(1) V skladu s členom 752(1) Sporazuma o trgovini in sodelovanju Partnerski svet pripravi seznam posameznikov, ki so pripravljeni in sposobni biti člani arbitražnega razsodišča. Seznam vsebuje najmanj 15 oseb in je sestavljen iz treh podseznamov: (a) en podseznam posameznikov, sestavljen na podlagi predlogov Unije; (b) en podseznam posameznikov, sestavljen na podlagi predlogov Združenega kraljestva in (c) en podseznam posameznikov, ki niso državljani nobene od pogodbenic, za opravljanje funkcije predsednika arbitražnega razsodišča.

(2) Na vsakem od podseznamov je vsaj pet posameznikov.

(3) V skladu s členom 741 Sporazuma o trgovini in sodelovanju so vsi arbitri osebe, katerih neodvisnost je nedvomna, ki so usposobljene za imenovanje na visoke sodniške položaje v svojih državah ali ki so priznani pravniki. Imajo dokazano strokovno znanje in izkušnje na področju prava in mednarodne trgovine, tudi v zvezi s posebnimi zadevami, zajetimi v naslovih I do VII, poglavju 4 naslova VIII, naslovih IX do XII prvega razdelka drugega dela ali razdelka šest drugega dela, ali na področju prava in vseh drugih zade, zajetih v Sporazum o trgovini in sodelovanju ali v vseh dopolnilnih sporazumih, in imajo v primeru predsednika tudi izkušnje v postopkih reševanja sporov.

(4) V skladu s členom 752(3) Sporazuma o trgovini in sodelovanju na seznamu ni oseb, ki so člani, uradniki ali drugi uslužbenci institucij Unije, vlade države članice ali vlade Združenega kraljestva.

(5) Na podlagi predlogov Unije in Združenega kraljestva je primerno, da se Partnerski svet dogovori o dveh podseznamih šestih oseb za položaj članov arbitražnega razsodišča in o podseznamu osmih oseb za položaj predsednika arbitražnega razsodišča –

SPREJEL NASLEDNJI SKLEP:

Člen 1 Seznam posameznikov, ki so pripravljeni in sposobni biti člani arbitražnega razsodišča v skladu s Sporazumom o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani, je določen v Prilogi.

Člen 2 Ta sklep začne veljati dan po sprejetju.

V/na …, Za Partnerski svet sopredsednika

(1) UL L 149, 30.4.2021, str. 10.
C 481/1

SKLEP SVETA

z dne 25. oktobra 2022

o imenovanju članov in namestnikov članov Svetovalnega odbora za prosto gibanje delavcev za Dansko, Nemčijo, Grčijo, Hrvaško, Italijo, Ciper, Luksemburg, Malto in Portugalsko

(2022/C 481/01)

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 492/2011 Evropskega parlamenta in Sveta z dne 5. aprila 2011 o prostem gibanju delavcev v Uniji (1) in zlasti členov 23 in 24 Uredbe,

ob upoštevanju seznamov kandidatov, ki so jih Svetu predložile vlade Danske, Nemčije, Grčije, Hrvaške, Italije, Cipra, Luksemburga, Malte in Portugalske,

ob upoštevanju naslednjega:

(1) Svet je s Sklepom z dne 20. septembra 2022 (2) imenoval člane in namestnike članov Svetovalnega odbora za prosto gibanje delavcev za obdobje od 25. septembra 2022 do 24. septembra 2024.

(2) Vlade Danske, Nemčije, Grčije, Hrvaške, Italije, Cipra, Luksemburga, Malte in Portugalske so predložile sezname predlogov o imenovanju na več prostih mest, ki jih je treba zapolniti –

SPREJEL NASLEDNJI SKLEP:

Člen 1 Za člane in namestnike članov Svetovalnega odbora za prosto gibanje delavcev se za obdobje do 24. septembra 2024 imenujejo: I. PREDSTAVNIKI VLADE Država Člani Namestniki Danska Stig HANSEN NØRGAARD Rikke MARK SEERUP Lone HENRIKSEN Nemčija Friedemann BENDER Oliver MAOR Dagmar HILPERT Grčija Georgios NERANTZIS Angeliki LINTZOU Angeliki TZORTZAKI Hrvaška Petar STRIŽAK Martina ŠPUNDAK Iva MUSIĆ OREŠKOVIĆ Italija Daniele LUNETTA Ciper Prodromos PRODROMOU Antonis KAFOUROS Alexia TSAOUSI Luksemburg Patrice FURLANI Tom MEYER Armin SKROZIC Portugalska Ana Margarida SILVA Helena BENTES II. PREDSTAVNIKI SINDIKATOV Država Člani Namestniki Danska Lotte DICKOW SCHMIDTH Christina BORRIES Käthe MUNK RYOM Nemčija Alexandra KRAMER Nicolas ENGELBARTS Maria DIMCHEVA Grčija Stavroula DIMITRIADOU Vasilios MANTAZIS Vaso KRATIMENOU Hrvaška Vesna MAMIĆ Ana KRANJAC JULARIĆ Ivana ŠEPAK ROBIĆ Italija Andrea MALPASSI Michele BERTI Ilaria Arianna FONTANIN Ciper Marina STAVRINOU KOUKOU Christos KARYDIS Stelios CHRISTODOULOU Malta Isabella FARRUGIA Portugalska José Manuel DA LUZ CORDEIRO Fernando José MACHADO GOMES Ana Elisabete MARTINS CLEMENTE BORGES III. PREDSTAVNIKI ZDRUŽENJ DELODAJALCEV Država Člani Namestniki Danska Maja KLUGER DIONIGI Trine Birgitte HOUGAARD Birgitte NYMARK Nemčija Noora NEUMAYER Nicolas KELLER Teresa HORNUNG Hrvaška Nuša ŽUNEC Dario ĆORIĆ Mirela GUDAN Italija Paola ASTORRI Paolo BALDAZZI Fabio ANTONILLI Ciper Giorgos HADJIKALLIS Emilios MICHAEL Andreas ALEXI Luksemburg Philippe HECK Raymond HORPER Cristelle BRETNACHER-CERVELLATI Portugalska Cristina NAGY MORAIS Nuno BERNARDO Afonso Manuel ALVES E PINHO DE CARVALHO

Člen 2 Svet bo pozneje imenoval še člane in namestnike članov, ki še niso bili predlagani.

Člen 3 Ta sklep začne veljati na dan sprejetja.

V Luxembourgu, 25. oktobra 2022 Za Svet predsednik J. SÍKELA

(1) UL L 141, 27.5.2011, str. 1.

(2) Sklep Sveta z dne 20. septembra 2022 o imenovanju članov in namestnikov članov Svetovalnega odbora za prosto gibanje delavcev (še ni objavljeno v Uradnem listu).
Madžarska je v predlagani popravni ukrep vključila več elementov, ki jih je Komisija v času predložitve predloga Komisije pozitivno ocenila, zlasti glede: (i) namena in ciljev novega organa za integriteto, (ii) obsega njegovega mandata in širokih pooblastil, tudi za to, da javnim naročnikom naloži, naj začasno prekinejo razpise, pooblastili, da od upravnih preiskovalnih organov zahtevajo izvedbo preiskav, pooblastili za priporočanje izključitve določenih gospodarskih subjektov iz financiranja s strani Unije, pravico zahtevati sodni nadzor vseh odločitev organov v zvezi s postopki javnega naročanja, ki vključujejo kakršno koli podporo Unije (in so lahko predmet sodnega nadzora) itd.; (iii) pravil o imenovanju upravnega odbora organa za integriteto in sodelovanju z „odborom za upravičenost“ z namenom zagotoviti, da bo organ za integriteto popolnoma neodvisen. Madžarska se je poleg tega zavezala, da se bo organ za integriteto zanašal na dejstva, ugotovljena s sodnimi odločbami, in da se bo lahko obrnil na sodišča, njegove odločitve pa bodo predmet sodnega nadzora.

Zato se je Madžarska tudi zavezala, da bodo vsa sodišča na Madžarskem, ki obravnavajo civilne, upravne in kazenske zadeve, vključno s tistimi, ki so pomembne za zaščito finančnih interesov Unije, izpolnjevala zahteve glede neodvisnosti in nepristranskosti ter da bodo ustanovljena z zakonom v skladu s členom 19(1) Pogodbe o Evropski uniji (PEU) in ustreznim pravnim redom Unije. Madžarska se je tudi zavezala, da bo do 19. novembra 2022 naredila ključne izvedbene korake za ustanovitev organa za integriteto. Po predložitvi predloga Komisije Svetu je Madžarska 4. oktobra 2022 sprejela zakon o ustanovitvi organa za integriteto (Zakon št. XXVII iz leta 2022 o nadzoru uporabe proračunskih sredstev Evropske unije, v nadaljnjem besedilu: zakon o organu za integriteto), ki je začel veljati 11. oktobra 2022. Nadaljnje spremembe zakona o organu za integriteto so bile uvedene kot del dveh osnutkov zakonov, ki sestavljata „sveženj o storitvah“ in sta bila državni skupščini predložena 15. novembra 2022, izglasovana pa 22. novembra 2022 in 7. decembra 2022. Kot je zahtevano v popravnem ukrepu, se je Madžarska v postopku, ki je privedel do sprejetja zakona o organu za integriteto, posvetovala s Svetom Evrope in OECD ter upoštevala nekatera priporočila. Madžarski organi so vzporedno z zakonodajnimi postopki 23. septembra 2022 začeli postopek izbire in imenovanja odbora za upravičenost, nato pa 14. oktobra 2022 še upravnega odbora organa za integriteto, katerega člani so bili dokončno imenovani do 4. novembra 2022. Prva uradna seja organa za integriteto je bila 18. novembra 2022.
(11)

Lokalni cilji uspešnosti glede varnosti, ki jih je Grčija predlagala glede učinkovitosti varnostnega upravljanja, razčlenjeni po ciljih varnostnega upravljanja in izraženi kot raven izvajanja, so: Grčija Cilji glede učinkovitosti varnostnega upravljanja, izraženi kot raven izvajanja, ki sega od ravni Agencije EU za varnost v letalstvu A do D Zadevni izvajalec navigacijskih služb zračnega prometa Cilj varnostnega upravljanja 2022 2023 2024 Vseevropski cilji (2024) HASP Varnostna politika in cilji C C C C Obvladovanje varnostnega tveganja C C D D Zagotavljanje varnosti C C C C Spodbujanje varnosti C C C C Kultura varnosti C C C C
(4)

Glede na izjemne in edinstvene okoliščine, zaradi katerih je treba podpisati, začasno uporabljati in skleniti Sporazum, in v skladu s Pogodbama je primerno, da Unija začasno izvaja ustrezno deljeno pristojnost, ki ji je podeljena s Pogodbama. Vsak učinek tega sklepa o delitvi pristojnosti med Unijo in državami članicami bi moral biti strogo časovno omejen. Pristojnost, ki jo Unija izvaja na podlagi tega sklepa in Sporazuma, bi bilo torej treba izvajati le v obdobju uporabe Sporazuma. V skladu s tem bo Unija prenehala izvajati deljeno pristojnost, takoj ko se bo Sporazum prenehal uporabljati. Brez poseganja v druge ukrepe Unije in ob upoštevanju skladnosti s temi ukrepi Unije bodo to pristojnost v skladu s členom 2(2) Pogodbe o delovanju Evropske (PDEU) nato spet izvajale države članice. Poleg tega je treba opozoriti, da področje izvajanja pristojnosti Unije v tem sklepu, kot je določeno v Protokolu št. 25 o izvajanju deljene pristojnosti, ki je priložen Pogodbi o Evropski uniji in PDEU, zajema le tiste elemente, ki jih urejata ta sklep in Sporazum, in ne zajema celotnega področja. Izvajanje pristojnosti Unije na podlagi tega sklepa ne posega v ustrezne pristojnosti Unije in držav članic v zvezi s katerimi koli potekajočimi ali prihodnjimi pogajanji o mednarodnih sporazumih na tem področju s katero koli drugo tretjo državo, njihovim podpisom ali sklenitvijo.
(5)

Vendar se v skladu s prehodno določbo iz člena 94(1), točka (a), Uredbe (EU) št. 528/2012 lahko tretirani izdelek, ki je bil tretiran z biocidnim proizvodom ali namerno vsebuje enega ali več biocidnih proizvodov, ki vsebujejo samo aktivne snovi, ki se 1. septembra 2016 preverjajo za ustrezno vrsto proizvoda v delovnem programu iz člena 89(1) navedene uredbe, ali za katere je bila do navedenega datuma vložena vloga za odobritev za ustrezno vrsto proizvoda ali ki vsebujejo samo kombinacijo takih snovi in aktivnih snovi, ki so vključene na seznam, sestavljen v skladu s členom 9(2) navedene uredbe za ustrezno vrsto proizvoda in uporabo, ali so vključene v Prilogo I, daje na trg do datuma 180 dni po odločitvi o neodobritvi ene od aktivnih snovi za ustrezno uporabo, če je taka odločitev sprejeta po 1. septembru 2016.
Nizozemska bo najpozneje do 1. januarja 2024 oblikovala novo opredelitev in nov zemljevid območij, onesnaženih z nitrati in fosforjem iz kmetijskih virov (območja, onesnažena s hranili), ki mora vključevati vsa povodja za merilna mesta podzemnih in površinskih voda, ki kažejo povprečno onesnaženost z nitrati ali občasno onesnaženost z nitrati, tveganje za onesnaženost in naraščajoče trende, ter merilna mesta, ki kažejo evtrofikacijo ali tveganje, da bodo postala evtrofna.

Kot prehodni ukrep in do uvedbe nove opredelitve najpozneje do 1. januarja 2024 bodo območja, onesnažena s hranili, zajemala območja južnih in osrednjih peščenih tal ter območja puhličastih tal, od 1. januarja 2023 pa tudi povodja, opredeljena na podlagi regionalnih vodnih teles, ki so v nacionalni analizi kakovosti vode (2020) (31) nizozemske agencije za okoljsko presojo (PBL) opredeljena kot območja s pomanjkanjem hranil (slaba, slabša in zmerna).

Od 1. januarja 2024 je treba dokončno določiti in kartirati območja, onesnažena s hranili, ter vključiti vsaj območja, določena leta 2023, in vsa druga dodatna območja, kjer je prispevek kmetijstva k onesnaženosti s hranili velik, tj. več kot 19 % celotne obremenitve s hranili.

Če 1. januarja 2024 dokončna določitev in zemljevid območij, onesnaženih s hranili, ne bosta vzpostavljena, se uporabi določitev iz 7. akcijskega programa za nitrate in njegovega dodatka, ki vključuje vsa območja, kjer so potrebna določena ali znatna prizadevanja za doseganje ciljev kakovosti vode glede koncentracij nitratov in fosforja, kot je določeno v Direktivi 91/676/EGS in nizozemskem načrtu upravljanja povodij, sprejetem v okviru Direktive 2000/60/ES.
(4)

Cilj Sporazuma je vzpostaviti okrepljeno partnerstvo med Unijo in Malezijo ter poglobiti in spodbujati sodelovanje pri vprašanjih skupnega interesa, kot so človekove pravice, neširjenje orožja za množično uničevanje, boj proti terorizmu, boj proti korupciji in organiziranemu kriminalu, trgovina, migracije, okolje, energija, podnebne spremembe, promet, znanost in tehnologija, zaposlovanje in socialne zadeve, izobraževanje in kmetijstvo.
(2)

Uredba (EU) 2021/953 omogoča priznavanje COVID-19 potrdil, ki jih tretje države izdajo državljanom Unije in njihovim družinskim članom, če Komisija ugotovi, da so navedena COVID-19 potrdila izdana v skladu s standardi, ki se štejejo za enakovredne standardom, določenim v skladu z navedeno uredbo. Poleg tega morajo države članice v skladu z Uredbo (EU) 2021/954 Evropskega parlamenta in Sveta (2) pravila, določena v Uredbi (EU) 2021/953, uporabljati za državljane tretjih držav, ki ne spadajo v področje uporabe navedene uredbe, vendar se zakonito nahajajo ali prebivajo na njihovem ozemlju in so upravičeni do potovanja v druge države članice v skladu s pravom Unije. Zato bi se morale vse ugotovitve o enakovrednosti, določene v tem sklepu, uporabljati za potrdila o cepljenju v zvezi s COVID-19, ki jih Federativna republika Brazilija izda državljanom Unije in njihovim družinskim članom. Podobno bi se morale na podlagi Uredbe (EU) 2021/954 take ugotovitve o enakovrednosti uporabljati tudi za potrdila o cepljenju v zvezi s COVID-19, ki jih Federativna republika Brazilija pod pogoji iz navedene uredbe izda državljanom tretjih držav, ki se zakonito nahajajo ali prebivajo na ozemlju držav članic.
(3)

Za preverjanje skladnosti s pravili za pogonska biogoriva, druga tekoča biogoriva, biomasna goriva, obnovljiva tekoča in plinasta goriva nebiološkega izvora ter reciklirana ogljična goriva lahko države članice uporabljajo prostovoljne ali nacionalne sisteme certificiranja. Nacionalni in prostovoljni sistemi certificiranja so imeli pomembno vlogo pri dokazovanju skladnosti s trajnostnimi merili in merili za prihranek emisij toplogrednih plinov za pogonska biogoriva in druga tekoča biogoriva iz Direktive 2009/28/ES Evropskega parlamenta in Sveta (3). Vloga prostovoljnih in nacionalnih sistemov certificiranja je bila razširjena z Direktivo (EU) 2018/2001. Prvič, sistemi se lahko zdaj uporabljajo za potrjevanje skladnosti vseh goriv, proizvedenih iz biomase, tudi plinastih in trdnih, s trajnostnimi merili iz Direktive (EU) 2018/2001 in zagotavljanje točnih podatkov o njihovem prihranku emisij toplogrednih plinov. Drugič, uporabljajo se lahko za potrjevanje skladnosti obnovljivih tekočih in plinastih goriv nebiološkega izvora, namenjenih uporabi v prometu, ter recikliranih ogljičnih goriv z njihovimi merili za prihranek emisij toplogrednih plinov. Tretjič, uporabljajo se lahko za dokazovanje skladnosti s pravili, ki jih določa člen 27(3) Direktive (EU) 2018/2001 za izračun električne energije iz obnovljivih virov v prometu. Četrtič, uporabljajo se lahko za dokazovanje, da gospodarski subjekti v podatkovno zbirko Unije ali nacionalno podatkovno zbirko o obnovljivih gorivih in recikliranih ogljičnih gorivih, ki se uporabljajo v prometu, vnašajo točne informacije v skladu s členom 28(4) Direktive (EU) 2018/2001. Petič, uporabljajo se lahko za potrjevanje pogonskih biogoriv, drugih tekočih biogoriv in biomasnih goriv z nizkim tveganjem za posredno spremembo rabe zemljišč.
(8)

Člen 7 FTA, ki se smiselno uporablja za terminske klirinške družbe, kot je določeno v členu 55 FTA, določa, da se terminska klirinška družba „ustanovi z namenom spodbujanja javnega interesa in ohranjanja poštenosti transakcij na terminskem trgu“. Poleg tega člen 2 predpisov določa, da so „[d]ejavnosti terminske klirinške družbe […] kliring in poravnava pri terminskem trgovanju ter zagotavljanje jamstva za izvajanje terminskih pogodb“, kar vključuje izvedene finančne instrumente, s katerimi se trguje na borzi, in izvedene finančne instrumente OTC. Terminska klirinška družba bo pridobila dovoljenje in poslovno licenco za svojo ustanovitev le, če je FSC med drugim prepričana, da so ustanovitelji terminske klirinške družbe zagotovili ustrezen kapital, imajo primeren in zanesljiv poslovni načrt, v katerem so navedeni načela poslovanja, struktura notranje organizacije, zaposlovanje in usposabljanje osebja ter njeni finančni napovedi za leto začetka poslovanja in leto po tem, ter imajo človeške vire, opremo za obdelavo podatkov in druge fizične zmogljivosti, ki zadostujejo za opravljanje dejavnosti terminske klirinške družbe. FSC lahko pri odločanju o izdaji dovoljenja in poslovne licence za terminsko klirinško družbo naloži dodatne pogoje in zahteva dodatno dokumentacijo.